وزارت دفاع
نوجوانوں کے امور اور کھیل کود مرکزی وزیر مملکت  اور اقلیتی امور کے وزیر مملکت جناب کرن ریجیجو نے یومِ جمہوریہ ایوارڈ 2021 عطا کئے
اتر پردیش کی جھانکی کو بہترین جھانکی قرار دیا گیا
وزارتوں / محکموں کے درمیان بایو ٹیکنا لوجی کے محکمے نے اعلیٰ اعزاز حاصل کیا
نئی دلّی ، 28 جنوری / نو جوانوں کے امور اور کھیل کود کے وزیر مملکت  اور اقلیتی امور کے وزیر مملکت جناب کرن ریجیجو نے یومِ جمہوریہ کی پریڈ 2021 میں شرکت کرنے والوں کو 28 جنوری ، 2021 ء کو نئی دلّی میں ایوارڈ اور انعامات سے نوازا ۔ اتر پردیش کی جھانکی کو 17 ریاستوں اور مرکز کے زیر انتظام علاقوں کی 32 جھانکیوں ، وزارتوں / محکموں اور نیم فوج دستوں کی 6 جھانکیوں اور وزارتِ دفاع کی 6 جھانکیوں میں ، جن میں ملک کی گوناگوں ثقافتی وراثت ، اقتصادی ترقی اور دفاعی قوت کی عکاسی کی گئی تھی اور جنہیں 26 جنوری ، 2021 ء راج پتھ پر چلایا گیا تھا ، اتر پردیش کی جھانکی کو بہترین جھانکی قرار دیا گیا ۔ اتر پردیش کی جھانکی ایودھیا کے موضوع پر تھی ، جو اتر پردیش کی ثقافتی وراثت ہے ۔
تری پورہ کی جھانکی کو دوسرے نمبر کی بہترین جھانکی قرار دیا گیا ۔ اس جھانکی میں خود کفالت  کے حصول کے لئے سماجی اقتصادی پیمانوں میں ماحول دوست روایات کو فروغ دینے پر زور دیا گیا تھا ۔ شمال مشرقی ریاست میں 19 قبائل آباد ہیں ، جو بانس کے وسائل سے مالا مال ہے اور دنیا میں 21 قسم کی نباتات فراہم کرتا ہے ۔ اس جھانکی میں بانس کی نسلوں اور قبائل کی وراثت کی عکاسی کی گئی تھی ، جو اپنے روایتی لباس میں بانس کے بنے ماسک لگائے ہوئے موجود تھے ۔
اترا کھنڈ کی جھانکی ‘ دیو بھومی ’ – ‘ بھگوانوں کی سر زمین ’ کو ریاستوں اور مرکز کے زیر انتظام علاقوں میں تیسری سب سے اچھی جھانکی قرار دیا گیا ۔ جھانکی کے سب سے آگے ریاست کے جانور مشکی ہرن کو دکھایا گیا تھا ۔ ریاستی پرندہ ‘ مونل ’ اور ریاستی پھول ‘ برہما کمل ’ کو بھی دکھایا گیا تھا ، جو کیدار کھنڈ اور ہمالیہ کے اونچائی والے علاقوں میں ملتے ہیں ۔ جھانکی کے درمیان میں بھگوان شیو کی گاڑی ‘ نندی ’ کو دکھایا گیا تھا ۔ جھانکی کے سب سے آخر میں بھگوان کیدار کے مندر کو دکھایا گیا تھا ، جو 12 جیوتر لِنگاؤں میں سے ایک ہے ۔ دِویہ شِلا کو مندر کے پیچھے دکھایا گیا تھا ، جو کیدار ناتھ کو 2013 ء کے سیلاب میں بچانے والی مقدس پہاڑی ہے ۔
مختلف وزارتوں / محکموں اور نیم فوجی دستوں کی 9 جھانکیوں اور وزارتِ دفاع کی 6 جھانکیوں میں بہترین جھانکی کا اعزاز بایو ٹیکنا لوجی کے محکمے نے حاصل کیا ۔ اس جھانکی میں آتم نربھر بھارت ابھیان ، کووڈ ، مختلف طریقوں سے ویکسین تیار کرنے کے عمل کی عکاسی کی گئی تھی ۔ بایو ٹیکنا لوجی کا محکمہ سماجی مطابقت کے ساتھ اختراعی مصنوعات میں تیزی لانے کا ماحول تیار کرنے پر توجہ مرکوز کرتا ہے ۔
مرکزی محکمۂ تعمیراتِ عامہ  کی جھانکی ، جس کا عنوان ‘ امر جوان ’ تھا ، کو مسلح افواج کے شہید ہیرو ز کو خراجِ عقیدت پیش کرنے کے لئے خصوصی انعام سے نوازا گیا ۔ امر جوان نامی جھانکی نے راج پتھ پر قربان ہونے والے سپاہیوں کو لا فانی بنا دیا ۔ ٹریکٹر کے سب سے آگے نیشنل وار میموریل بنایا گیا تھا ، جو بھارتی مسلح افواج کو اعزاز پیش کرنے کے لئے ہے ۔ جھانکی کے دونوں جانب سپاہیوں کے جوش و خروش کی عکاسی کی گئی تھی ۔ یہ پوری جھانکی تازہ پھولوں سے ، اُن کے قدرتی رنگوں سے ملاکر تیار کی گئی تھی ، جو آنکھوں کو بہت بھلا لگتا ہے ۔
جناب کرن ریجیجو نے دلّی کے ماؤنڈ آبو پبلک اسکول اور ودیا بھارتی اسکول روہنی کو بہترین ثقافتی کار کردگی کا ایوارڈ دیا ۔ اِن بچوں نے خود کفیل بھارت کے ویژن آتم نربھر بھارت کی عکاسی کی ۔ تاریخی راج پتھ سے گزرتے ہوئے اسکول کے 38 لڑکوں اور 54 لڑکیوں نے ہمارے خوابوں کا آتم نربھر بھارت بنانے کے لئے پورے بھارت کی تصویر پیش کی ۔ اُن کے سحر انگیز رقص نے اقتصادی ترقی ، ٹیکنا لوجی کی ترقی ، نئی تعلیمی پالیسی ، ہنر مندی کے فروغ اور خواتین کو با اختیار بنائے جانے کی عکاسی کی ۔
نئی دلّی کے ، دلّی تمل ایجوکیشن ایسوسی ایشن سینئر سیکنڈری اسکول نے اسکولی بچوں نے کنسولیشن پرائز حاصل کیا ۔ اِن بچوں نے تمل ناڈو کے لوک فنون اور گونا گوں روایات کا اظہارکیا ، جو کئی نسلوں سے منتقل ہوتی آ رہی ہیں ۔ یہ لوک رقص مندروں کے تہواروں اور سماجی تقریبات میں پیش کئے جاتے ہیں ، جو گاؤوں میں بہت مقبول ہیں ۔ رنگا رنگ کپڑوں میں ملبوس ، اِن بچوں نے اپنے رقص سے دیکھنے والوں کو مسحور کر دیا ۔
اس موقع پر وزارتِ دفاع اور دیگر وزارتوں / محکموں کے سینئر عہدیدار ، بہت سے فنکار اور یومِ جمہوریہ کی پریڈ میں شرکت کرنے والے بچے موجود تھے ۔ جناب کرن ریجیجو نے شرکاء سے گفتگو کی اور پریڈ میں ، اُن کی کار کردگی کے لئے انہیں مبارکباد دی ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 907
(Visitor Counter : 192